laion/Wikipedia-Exotic huggingface dataset:
יחסי הודו – סנט וינסנט והגרנדינים

יחסי הודו–סנט וינסנט והגרנדינים הם היחסים הדיפלומטיים שבין הרפובליקה של הודו לבין סנט וינסנט והגרנדינים. היחסים בין הודו לסנט וינסנט והגרנדינים הם יחסים היסטוריים שהחלו עוד במאה ה-19 כאשר שתי המדינות היו מושבות בריטיות. ההודים הראשונים בסנט וינסנט והגרנדינים הגיעו למערב העיר קינגסטאון ב-1 ביוני 1861 על ידי ספינה שכללה 258 אנשי צוות הודים. באותה התקופה, שמונה ספינות הגיעו לסנט וינסנט והגרנדינים, הספינה האחרונה הגיעה ב-22 במאי 1880. בסך הכול הובאו כ-2,500 הודים לסנט וינסנט ולגרנדינים. בשנת 1884, כ-1,000 הודים חזרו להודו והקבוצה שנשארה במדינה מהווה כיום את המקור של הקהילה ההודית-וינסנטאנית. ב-1 ביוני 2007 ביקר שר החוץ של הודו ויילאר ראבי (אנ'), בסנט וינסנט והגרנדינים על מנת להשתתף בחגיגות יום הגעת ההודים הראשון במדינה, ביקור זה היה הביקור הראשון של שר הודי במדינה. ראבי ערך גם מספר שיחות יחד עם ראש ממשלת סנט וינסנט והגרנדינים, רלף גונזלבס. ב-24 בספטמבר 2015, בשולי העצרת הכללית של האו"ם בניו יורק, ערך נרנדרה מודי, ראש ממשלת הודו, שיחה עם גונזלבס. שני המנהיגים הביעו שביעות רצון מהיחסים בין המדינות ואף דנו בדרכים על מנת לפתח את הקשרים הכלכליים והחברתיים שביניהן. בתחילת שנת 2006 העניקה הודו לסנט וינסנט והגרנדינים סיוע בשווי 50,000 דולר שכלל בעיקר תרופות. לאחר ההוריקן תומאס שאירע בדצמבר 2010, העניקה הודו למדינה סיוע בשווי 500,000 דולר. כמו כן, בעקבות השיטפונות בסנט וינסנט והגרנדינים בדצמבר 2013, העניקה הודו סיוע בשווי 500,000 דולר. אזרחי סנט וינסנט והגרנדינים זכאים למלגות במסגרת תוכנית שיתוף הפעולה הטכני והכלכלי ההודי. הודו אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. השגרירות המייצגת את הודו נמצאת בפרמריבו, בירת סורינאם. סנט וינסנט והגרנדינים מיוצגת בהודו בדרג הקונסולרי על ידי קונסוליה שהיא מחזיקה בניו דלהי, בירת המדינה. מדיה וקבצים בנושא יחסי הודו – סנט וינסנט והגרנדינים בוויקישיתוף "East Indians in SVG - Searchlight". Searchlight (באנגלית אמריקאית). 2006-03-17. אורכב מ-המקור ב-2017-04-24. נבדק ב-2018-06-21. יחסי הודו-סנט וינסנט והגרנדינים, באתר משרד החוץ ההודי (באנגלית) ANI (2015-09-24). "PM Modi meets his counterpart from Saint Vincent and the Grenadines". Business Standard India. נבדק ב-2018-06-21. "PM Modi Meets Leaders of Bangladesh, Guyana and Vincent and Grenadines". NDTV.com. נבדק ב-2018-06-21. Welcome to Embassy of India, Paramaribo, Suriname, www.indembassysuriname.com (ארכיון) CONSULATE OF SAINT VINCENT AND THE GRENADINES IN NEW DELHI, INDIA
אל-וואחי

ווחי (בערבית: وحي) הוא מונח באסלאם המציין השראה אלוהית. הוואחי לשונית: ההודעה הנסתרת. הוואחי מונחית: הודעת אללה לאחד משליחיו או נביאיו את רצונות אללה, כך שהשליח או הנביא יבין עד הסוף את רצונות ריבונו. יש מספר סוגים של ווחי: כשאללה, שאינו נראה, מדבר ישירות עם שליחו או נביאו באמצעות המלאך גבריאל, או בלי מתווך. החלום המתממש: באמצעות חלום שמתגשם מיד לאחר חלימת החלום. למשל חלום אברהם אבינו שהוא שוחט את בנו יחידו ישמעאל . ההשראה בזמן הערות, למשל, כפי שהורה אללה לאמו של משה לשים אותו בתיבה, ולהניח את התיבה במי הנילוס. המתווך הוא מלאך – למשל, המלאך גבריאל מופיע בפני הנביא מוחמד במערת חִירא בפעם הראשונה. המתווך מופיע לא בצורת מלאך אלא בצורת אדם, וכולם רואים לפניהם אדם, ולא חושדים לרגע שהוא מלאך. לאחר שהוא עוזב, מוסר הנביא לנוכחים שזה היה מלאך. המתווך אינו מופיע, אך משמיע קולות צורמים כקול הפעמון. הנביא שמע את הקולות והבין אותם. זה היה מצב קשה כי הנביא היה מזיע ופניו היו משתנות. תחילת ההשראה לנביא מוחמד, הייתה כחלום, חלום שמתגשם באופן מידי. תחילת ההשראה האלוהית באמצעות המלאך גבריאל, הייתה במערת "חִירא". הנביא לא ידע קרוא וכתוב. הפסוקים הראשונים שהורדו היו חמשת הפסוקים הראשונים מסורת "אל-עלק" פרק מספר 96. הנביא מוחמד התפרסם בהתנהגותו המצוינת לפני השליחות. בספרי הקודש הקודמים לאסלאם יש אזכור לשליחות האחרונה – שליחות הנביא מוחמד . חלק מההשראות היו יורדת אל מוחמד בעוצמה רבה. בן דודה של ח'דיג'ה (אשת הנביא), וַרַקַה בן נופל (ער'), היה נוצרי, מופלג בגילו, עיוור (ולפני עיוורונו קרא ספרים של נצרות ויהדות). הוא בישר שמוחמד יהיה הנביא האחרון, לאחר ששמע ממנו את סיפורו עם המלאך גבריאל במערת חִירא, ואמר שאם יהיה בין החיים הוא יתמוך בו. מדיה וקבצים בנושא אל-וואחי בוויקישיתוף Halverson, Jeffry R.,, Theology and creed in Sunni Islam : the Muslim Brotherhood, Ash'arism, and political Sunnism, Basingstoke: Palgrave Macmillan, 2014 Ashqar, ʻUmar Sulaymān., The final day : paradise and hell in the light of the Qurʼan and sunnah = al-Jannah wa-al-nār, Rev. 2nd ed, Riyadh: International Islamic Pub. House, IIPH, 1999 Qaḥṭānī, Muḥammad ibn Saʻīd ibn Sālim., Al-Wala' wa'l-bara' : according to the 'aqeedah of the Salaf, London: Al-Firdous, 1999- Nabhānī, Yūsuf ibn Ismāʻīl, 1849 or 1850-1932., نبهاني، يوسف بن إسماعيل، 1849 or 1850-1932., 40 Hadith on the virtues of the testament to faith, First edition, Imam Ghazali Institute, 2018 Qaḥṭānī, Muḥammad ibn Saʻīd ibn Sālim., Al-Wala' wa'l-bara' : according to the 'aqeedah of the Salaf, London: Al-Firdous, 1999- Atharī, ʻAbd Allāh ibn ʻAbd al-Ḥamīd., أثري، عبد الله بن عبد الحميد., Islamic beliefs : a brief introduction to the ʻaqīdah of ahl as-Sunnah wal-jamāʻah, 2nd ed, Riyadh: International Islamic Publishing House, 2005
אלפא רומיאו RZ

אלפא רומיאו RZ (באיטלקית: Alfa Romeo RZ) היא מכונית ספורט בסגנון רודסטר, מתוצרת יצרנית הרכב האיטלקית אלפא רומיאו בשיתוף פעולה עם "Zagato" (אנ') אשר יוצרה בין השנים 1992–1993. יוצרו 278 יחידות מהן 241 יחידות יוצרו על ידי "אלפא רומיאו" ו-37 יחידות יוצרו על ידי "Zagato" (אנ'). מכונית רודסטר. 2 מושבים. 2 דלתות. בדגם היו פנסים יוצאי דופן הממוקמים בשלישייה בכל צד. תאוצה בין 0-100 קמ"ש היא 7.8 שניות. שלושה צבעים רשמיים היו זמינים: אלפא אדום עם פנים קרם, צהוב עם פנים שחור, שחור עם פנים בורדו. שלוש יחידות יוצרו בצבע כסף מתכתי. "אלפא רומיאו RZ" "אלפא רומיאו RZ" "אלפא רומיאו RZ" "אלפא רומיאו RZ" מנוע "אלפא רומיאו RZ" "אלפא רומיאו RZ" "אלפא רומיאו RZ" מדגם "Roadster Zagato" אלפא רומיאו אלפא רומיאו SZ "אלפא רומיאו RZ" - תמונות "אלפא רומיאו RZ" - תמונות (gocar.be/en/autovlan/second-hand-car-used/Alfa-Romeo/RZ-il-Mostro-1992) מדיה וקבצים בנושא אלפא רומיאו RZ בוויקישיתוף אלפא רומיאו RZ, סרטון באתר יוטיוב אלפא רומיאו RZ, סרטון באתר יוטיוב אלפא רומיאו RZ, סרטון באתר יוטיוב "אלפא רומיאו RZ" alfisti.net "אלפא רומיאו RZ - zagato" rmsothebys.com/en/auctions/MC16/Monaco/lots/r148-1993-alfa-romeo-rz-by-zagato "אלפא רומיאו RZ" topgear.com/car-news/modified/vilner-rebuilds-alfa-romeo-rz
כפיפה

הכפיפה מאפיינת את ההתנהגות של אלמנט מבני תמוך העמוס בכוח הניצב לו. אלמנט כזה העמוס לכפיפה נקרא קורה. התרשים העליון מציג קורה תמוכה בקצותיה העמוסה בעומס רצוף ובכך היא עומדת בכפיפה. הכפיפה גורמת לכך שיהיו כוחות פנימיים בחתך הקורה. כוחות כאלה מוצגים בתרשים התחתון. הסיבים העליונים של הקורה נלחצים ואילו הסיבים התחתונים של הקורה נמתחים. בקורה מופיעים 3 כוחות: כוח גזירה בחתך הקורה מקביל לכוח החיצוני המעמיס את הקורה. כוח לחיצה הניצב לחתך הקורה בחלק העליון. כוח מתיחה הניצב לחתך הקורה בחלק התחתון. בכפיפה כוח הלחיצה וכוח המתיחה הם זוג כוחות השווים בגודלם ומנוגדים בכוונם והם מומנט הכפיפה הפועל בחתך הקורה. המומנט גורם לשקיעה של הקורה, שקיעה האופינית לקורה העמוסה בעומס כפיפה ובחתך הקורה מופיע מאמץ כפיפה. בסיב העליון ביותר של הקורה יהיה מאמץ הלחיצה הגבוה ביותר ואילו בסיב התחתון של הקורה יהיה מאמץ המתיחה הגבוה ביותר. בין שני קצות הקורה השינוי במאמץ הוא שינוי ליניארי העובר מערך חיובי לערך שלילי דרך נקודה שהמאמץ בה הוא אפס. המקום בו המאמץ אפס הוא הציר הנייטרלי של הקורה. מאמץ הכפיפה בציר הקורה הוא אפס ובמרחק קטן מהציר המאמץ נמוך. ניצול יעיל של חומר הקורה מביא לשימוש בקורות בצורת האות האנגלית I עם אוגנים רחבים כאשר רוב השטח מרוחק מציר הקורה. רוב השטח נמצא במעטפת. כך משיגים מבנה של קורה בעל התנגדות טובה לכפיפה במשקל ובעלות נמוכים. הנוסחה למאמץ הכפיפה היא פיתוח של משוואת אוילר ברנולי עבור קורה. מאמץ הכפיפה בקורה נתון על ידי הביטוי: σ = M y I x {\displaystyle {\sigma }={\frac {My}{I_{x}}}} σ {\displaystyle \sigma } - סיגמה, מאמץ הכפיפה בקורה M {\displaystyle M} - מומנט הכפיפה בקורה סביב הציר הנייטרלי y {\displaystyle y} - המרחק מהציר הנייטרלי לסיב הרחוק בקורה I x {\displaystyle I_{x}} - מומנט ההתמד של השטח מודול החתך Z: Z = I x y {\displaystyle {\mathbb {Z} }={\frac {I_{x}}{y}}} המאמץ בקורה: σ = M Z {\displaystyle {\sigma }={\frac {M}{Z}}} את מודול החתך ניתן למצוא בלוחות טכניים לפרופילים נפוצים. הנוסחה מתאימה לשימוש כאשר המאמץ בקורה נמוך ממאמץ הכניעה (Yield), והחומר הוא חומר אלסטי. כאשר המאמץ בחתך הקורה עולה עד מאמץ הכניעה, צורת החלוקה של המאמץ בחתך משתנה ממשולש למרובע והערך המרבי הוא הערך של מאמץ הכניעה. מצב כזה נקרא אזור פלסטי. המאמץ בציר הקורה נשאר אפס. בצד אחד המאמץ הוא לחיצה ובצד השני של ציר הקורה המאמץ הוא מתיחה. מומנט כפיפה מומנט ההתמד של השטח Timoshenko S., Strength of Materials, 3rd edition, Krieger Publishing Company, 1976, ISBN 0882754203 Shames I.H., Cozzarelli F.A., Elastic and inelastic stress analysis, Prentice-Hall, 1991, ISBN 1560326867 מדיה וקבצים בנושא כפיפה בוויקישיתוף
יחסי ברבדוס–הודו

יחסי ברבדוס–הודו הם היחסים הדיפלומטיים שבין ברבדוס לבין הרפובליקה של הודו. בתחילת המאה ה-20, הודים רבים שמקורם מגוג'ראט ובנגל, היגרו לברבדוס. לדברי ההיסטוריון סביר נחודה, ההודי הראשון שהגיע לברבדוס היה בשארט עלי דיואן, שהיגר לברבדוס בשנת 1910. היחסים הדיפלומטיים בין המדינות כוננו ב-30 בנובמבר 1996 היום בו ברבדוס זכתה בעצמאותה מבריטניה. ביולי 1996, משלחה הודית ביקרה בברבדוס על מנת להשתתף בפסגת קאריקום. ברבדוס נוהגת לתמוך בהודו בהצבעות שונות של האו"ם, כמו כן, ממשלת ברבדוס הצביעה למועמדותה של הודו לחברת מועצה לא קבועה במועצת הביטחון של האו"ם בשנים 2011-2012. שר החוץ של ברבדוס, ביקר בהודו פעמים רבות על מנת להשתתף בכנסים בינלאומיים שונים. שר המדינה לענייני חוץ ההודי ביקר בברבדוס ביוני 2003, שם פגש את סגן ראש ממשלת ברבדוס ואת היועץ המשפטי לממשלה. במהלך הביקור, שתי הממשלות חתמו על הסכם בדבר שיתוף הפעולה בין משרדי החוץ. ב-6 באוקטובר 2015, ברבדוס והודו חתמו על הסכם בדבר השירותים האוויריים, הסכם זה מאפשר לחברות תעופה הודיות וברבדיאניות לקיים טיסות ישירות בין המדינות. בשנת 2016, שווי הסחורה שיוצאה מהודו לברבדוס הגיעה לסך 18.8 מיליון דולר אמריקאי והיא כללה מכוניות, משאיות, חלקי רכב, שנאים, שסתומים, ריבה, מיצי פירות, נעלי עור, נעלי גומי, פלפל, תבלינים, פירות טרופים, אורז, ענבים, תרופות, סבון, מוצרי שיער ועוד. באותה השנה, שווי הסחורה שיוצאה מברבדוס להודו הגיעה לסך 7.46 מיליון דולר אמריקאי והיא כללה תרופות, תרכובות חמצן, גרוטאות ברזל, מכשירים אורתופדיים, נייר ממוחזר, כלי ניתוח כימיים, חלקי רכב ומכסי פלסטיק. בשנת 2015, שווי הסחורה שיוצאה מהודו לברבדוס הגיעה לסך 16.7 מיליון דולר אמריקאי והיא כללה מכוניות, חלקי רכב, צינורות ברזל, גרוטאות ברזל, תבלינים, פירות טרופים, אורז, פלפל, דגי פילה, ריבה, מוצרים אפויים, סרטנים, בגדים, תכשיטים ועוד. באותה השנה, שווי הסחורה שיוצאה מברבדוס להודו הגיעה לסך 5.99 מיליון דולר אמריקאי והיא כללה כותנה, כותנה גולמית, מוצרי ברזל, גרוטאות אלומיניום, מכשירים אורתופדיים, סיבים, נגדים חשמליים, נייר ממוחזר ותה. הודו אינה מיוצגת בברבדוס בדרג השגרירות. הודו מיוצגת בברבדוס בדרג הקונסולרי על ידי קונסוליית כבוד בהולטאון. כמו כן, השגרירות המייצגת את הודו נמצאת בפרמריבו, בירת סורינאם. ברבדוס מיוצגת בהודו על ידי קונסוליה במומבאי. "How Indians shaped Barbadian culture | NewsGram". NewsGram (באנגלית אמריקאית). 2016-02-15. נבדק ב-2018-06-21. יחסי ברבדוס-הודו, באתר משרד החוץ ההודי (באנגלית) (ארכיון) India's bid for permanent UNSC seat gets stronger - Rediff.com India News, m.rediff.com thsrg, The Hindu : Business : No stock market scam in offing, asserts Finance Minister, www.thehindu.com "India and Barbados Sign Air Services Agreement". Caribbean Journal (באנגלית אמריקאית). 2015-10-09. נבדק ב-2018-06-21. Products that India exports to Barbados (2016), The Observatory of Economic Complexity (באנגלית) (ארכיון) Products that India imports from Barbados (2016), The Observatory of Economic Complexity (באנגלית)(הקישור אינו פעיל) Products that India exports to Barbados (2015), The Observatory of Economic Complexity (באנגלית) Products that India imports from Barbados (2015), The Observatory of Economic Complexity (באנגלית) (ארכיון) Welcome to Embassy of India, Paramaribo, Suriname, indembassysuriname.com (ארכיון) CONSULATE OF BARBADOS IN MUMBAI, INDIA
קרין (פירושונים)

האם התכוונתם ל... קרין – העולם הבדיוני בסדרת רומח הדרקון קרין – רכיב בשלד עופות אישים: ג'ון קרין – מוזיקאי אמריקאי טום קרין – ימאי וחוקר אנטארקטיקה אירי קריין אישים ששמם הפרטי הוא קרין אישים ששמם הפרטי הוא קארין
הר יהורם

הר יהורם הוא הר בהרי אילת. זהו רכס הרים צר, שכיוונו ממערב למזרח ושיא גובהו 680 מטר. רכס הרים זה תחום ממערב על ידי הר יואש וממזרח על ידי הר שלמה. מורדותיו תלולים ביותר, ומובילים מצפון אל קניון נחל נטפים ומדרום אל נחל שלמה. הר יהורם בנוי מסלעי גיר בהירים בניגוד להר שלמה, הצמוד אליו והבנוי מסלעי גרניט כהים. באוכף המפריד בין ההרים ניתן להבחין בקו התפר בין הסלעים. הר יהורם נקרא על שם יהורם (הנקרא גם יורם) מלך יהודה, בדומה לשמות של רוב ההרים ברכס הרי אילת, הנקראים אף הם על שם מלכי יהודה. שם זה ניתן על ידי ועדת השמות הממלכתית כבר בשנות ה-50, מכיוון שנכתב עליהם שהם שלטו באילת. בהר יהורם נמצא חניון לילה המומלץ כנקודת פתיחה לקטע האחרון של שביל ישראל, קטע המוביל מהר יהורם לאילת. זהו מסלול טיול פופולרי, אך מתאים למטיבי לכת בלבד. ברכס זה נמצא אחד השבילים המובילים לפסגת הר שלמה. האוכף בין הר יהורם להר שלמה מהווה גם את תחילתו של השביל נחל שלמה. מפסגת ההר, ניתן לצפות בתצפית מרהיבה, בעיקר מזרחה, לכיוון הרי אדום וצפונה, לכיוון הרי אילת. באחת מפסגות הרכס, ניתן לראות לוח תצפית לזכרם של שני לוחמי סיירת מטכ"ל, שנהרגו באזור זה כתוצאה ממכת חום בעת אימון מאומץ במאי 1992. נחל שלמה, באתר מפה מחניון יהורם להרי אילת, באתר טיולי סתיו שפיר, ‏בואו נימלט מן האספלט, באתר ‏מאקו‏, 15 באוקטובר 2008 מנחם מרקוס, מדריך ישראל החדש: אנציקלופדיה, מסלולי טיול, כרך 15, כתר, ידיעות אחרונות, משרד הביטלון, 2001 הר יהורם, הר שלמה ונחל בת שבע (המפלים), באתר iNature
שלמה קדר

שלמה קדר (1 בספטמבר 1913 - 5 בפברואר 1987) היה מדריך בכיר בהגנה, פעיל ציוני ודיפלומט אשר שימש כציר ישראל בצ'כוסלובקיה. שימש בין השאר כנציב תלונות הציבור המוניציפלי הראשון בירושלים ולאחר מכן כמנכ"ל הראשון של העירייה. שלמה קדר נולד בשם פריץ קסלר במינסטר גרמניה, השני מתוך שלושה אחים, הני קסלר בלוך הבכורה והצעיר קרל קסלר. אביו, זיגפריד קסלר, ניהל סמינר למורים יהודים. כאשר היה בן 12 עברה המשפחה למינכן, שם קיבל האב משרה של רב ליברלי בעיר. בשל האנטישמיות הגואה במדינה, הצטרף קדר לתנועת נוער ציונית בעיר. בשנת 1930 נשלח לאוטרכט שבהולנד על מנת לרכוש ידע במקצוע החקלאות, שם שהה עד שנת 1933. בשנת 1933 עלה לארץ ישראל דרך ארגון עליית הנוער והתיישב בקיבוץ נען, ובשל ניסיונו החקלאי היה אחד ממקימי הרפת. פעילותו המדינית-ביטחונית של קדר החלה עוד בשנת 1943, כאשר שימש כמדריך בכיר בארגון ההגנה בירושלים. בשנת 1946 עבד בסוכנות היהודית ושימש כמאבטח בקונגרס היהודי בבזל. בשנת 1948 מונה קדר לתפקיד העוזר הראשי למזכיר הממשלה, זאב שרף. במסגרת זו שימש כאחד ממארגני טקס הכרזת העצמאות ובתום הטקס לקח את מגילת העצמאות והטמין אותה בכספת של בנק א.פ.ק שברחוב הרצל בתל אביב. בנוסף הוא היה בעל תפקיד במזכירות הממשלה וארגן את הטסת ארונותיהם של הרוזן ברנדוט והקולונל סארו לרודוס. בשנת 1949 מונה על ידי ראש הממשלה דוד בן-גוריון לארגן את אירועי יום העצמאות הראשון ובשל כישלונו של המצעד הצבאי שהיה האירוע המרכזי במהלך החג הודח מתפקידו כחלק ממסקנותיה של ועדת החקירה שמונתה לבדוק את הנושא. קדר הצטרף אל משרד החוץ ובמסגרת זו נשלח לצרפת לשמש כמזכיר ראשון של השגרירות הישראלית בפריז. מינויו לתפקיד דיפלומטי עוררה ביקורת מסוימת בציבור, שראה בכך מעין פרס למי שהוחלט להטיל עליו עונש בין השנים 1951–1953 שימש כמזכיר ראשון בשגרירות ישראל בבלגיה. בשנת 1953 החל את שליחותו המדינית בצ'כוסלובקיה ושימש כנציג ישראל במדינה. בשנת 1956 הועלה לדרגת ציר. כציר ישראל בצ'כוסלובקיה, קדר היה פעיל בשחרורם של היהודים אשר נכלאו במסגרת משפטי סלנסקי קדר שימש בתפקיד זה עד שנת 1957, ולאחר מכן שב עם משפחתו ארצה. בשנת 1958 שימש כמפקח על שגרירויות ישראל בעולם. באותה שנה פרש משירות החוץ ומונה למנכ"ל הראשון של עיריית ירושלים בזמן כהונתו של מרדכי איש-שלום כראש העיר. קדר שימש בתפקיד זה עד 1963. בשנת 1967 מונה על ידי טדי קולק לנציב תלונות הציבור הראשון של ירושלים ולאומבודסמן המוניציפלי הראשון בעולם. בשנת 1977 פרש לגמלאות בגיל 64. מפרישתו עד יום מותו שימש כבורר מקצועי בבתי הדין לעבודה. בשנת 1987 נפטר ממחלת לב. בשנת 1935 התחתן עם Auguste Scheyer, ונולדה להם בת. בשנת 1936 הזוג התגרש. בשנת 1938 נישא ללו קדר, מזכירתה ויד ימינה של גולדה מאיר, והיו נשואים כ-7 שנים, עד שנישא בשלישית בשנת 1945 למריזה פסילי שאיתה נשאר עד יום מותו בשנת 1987. לפסילי ולקדר נולדו שתי בנות. מדיה וקבצים בנושא שלמה קדר בוויקישיתוף חשיפה: הקלף שעשה היסטוריה, באתר www.news1.co.il תנחומי הממשלה למשפחה ולממשלת שוודיה, הצופה, 20 בספטמבר 1948 שרות "שחר" בחיפה עד 10.30 בערב, הצופה, 21 ביוני 1951 למשל: שמעון סאמט, "יום העצמאות עולה ביוקר", העולם הזה, 20 באפריל 1950. נציג ישראל בפראג הגיש את כתב־המנוי, חרות, 12 במרץ 1954 קדר הועלה לדרגת ציר, למרחב, 13 ביולי 1956 מרדכי ישוחרר, מעריב, 18 בנובמבר 1954 ש. בנדור - ציר בצ'כיה, שערים, 2 ביוני 1957 חגי אשד, לשכה לפקוח על שירות החוץ תוקם בשבוע הבא בירושלים, דבר, 12 בדצמבר 1957 מינויו של ש.קדר בעיריית ירושלים- לאישור ביום א, הַבֹּקֶר, 22 באפריל 1960 צבי לביא, "משרת האדם" פורש לגימלאות, מעריב, 28 בנובמבר 1977
מרסדס, נסיכת אורליאן

מרסדס, נסיכת אורליאן (בצרפתית: Mercedes d'Orléans;‏ 24 ביוני 1860 – 26 ביוני 1878), הייתה נכדתו של לואי פיליפ, מלך הצרפתים, ואשתו של אלפונסו השנים עשר, מלך ספרד. מרסדס נולדה ב-24 ביוני 1860 במדריד, לאנטואן, דוכס מונפנסייה ולהאינפנטה לואיסה פרננדה, דוכסית מונפנסייה, בתם של פרננדו השביעי, מלך ספרד ומריה כריסטינה, נסיכת שתי הסיציליות. סנדקיה היו דודיה איזבלה השנייה, מלכת ספרד ובעלה פרנסיסקו, דוכס קאדיז, ובילדותה היא גדלה באנדלוסיה. בשנת 1868 הודחה דודתה המלכה איזבלה מהשלטון, ובעקבות כך עזבה משפחתה של מרסדס את ספרד, ועברה להתגורר בצרפת. בשנת 1872 היא פגשה את בן דודה אלפונסו, נסיך אסטוריאס, אשר הוכתר בשנת 1874 כאלפונסו השנים עשר, מלך ספרד, וב-23 בינואר 1878 התחתנו השניים במדריד. זמן קצר לאחר ירח הדבש חלתה מרסדס בקדחת הטיפוס, ואף הפילה במהלך מחלתה, וב-26 ביוני 1878 היא מתה במדריד. בשנת 1879 התחתן אלפונסו בשנית עם מריה כריסטינה, ארכידוכסית אוסטריה, ובתם הבכורה מרסדס, נסיכת אסטוריאס נקראה על שמה. מדיה וקבצים בנושא מרסדס, נסיכת אורליאן בוויקישיתוף מרסדס, נסיכת אורליאן, באתר "Find a Grave" (באנגלית)
מוות בבאר שבע

מוות בבאר שבע הוא סרט תיעודי שיצא לאור בשנת 2016 ובוים על ידי טלי שמש ואסף סודרי. הסרט עוסק בפיגוע בתחנה המרכזית בבאר שבע שאירע בשנת 2015, ובמותו של הבטום זרהום, אזרח אריתריאה שנקלע לזירת הפיגוע, נורה בטעות ועבר ניסיון לינץ' על ידי עוברי אורח. הסרט הופק עבור Yes דוקו ושודר בו לראשונה ביוני 2016. באוקטובר 2015 אירע פיגוע ירי על ידי בדואי אזרח ישראל שירה בעוברי אורח שחלפו לעת ערב בתחנה המרכזית של העיר באר שבע. בפיגוע נרצח חייל צה"ל ונפצעו רבים אחרים. הבטום זרהום, מבקש מקלט בן 29 מאריתריאה, שהסתנן לישראל כארבע שנים קודם לכן, והיה בדרכו לחדש את אשרת השהייה נחשד בטעות כמחבל ונורה. בעודו שוכב פצוע הוכה על ידי עוברי אורח. הסרט מביא את עדויותיהם של הנוכחים בזירת הפיגוע. בנוסף מביא הסרט תצלומים ממצלמות אבטחה שהיו פזורות בתחנה. הסרט שודר לראשונה ביוני 2016 בערוץ יס דוקו. דניאל הרוש - חייל שהיה בזירת האירוע, הסתתר בתוך השירותים ונפצע קשה בפיגוע. רונן כהן - קצין שירות בתי הסוהר, שהה סמוך לתחנה המרכזית, שמע את היריות ונכנס לתחנה המרכזית על מנת לסייע. הואשם בהשתתפות בלינץ' כנגד זרהום. משה כוכבי - מתנדב בקיבוץ סמר, היה בשעת האירוע בדרכו לקיבוץ. ניסה למנוע מן המכים את זרהום לעשות כן. ליהי לוי - עובדת בחנות בתחנה המרכזית, סטודנטית לסיעוד, סייעה בטיפול בפצועים. חוסני קומבז - עובד בדוכן פלאפל בתחנה המרכזית, שהה בזירת האירוע וצילם את הלינץ' בזרהום. פרס פסטיבל IDFA - הסרט הטוב ביותר באורך בינוני (2016) פסטיבל דוקאביב - הסרט הטוב ביותר (2016) פרס אופיר -הסרט התיעודי הקצר הטוב ביותר (2016) "מוות בבאר שבע", במסד הנתונים הקולנועיים IMDb (באנגלית) "מוות בבאר שבע", במסד הנתונים הקולנועיים KinoPoisk (ברוסית) מוות בבאר-שבע, באתר הקרן החדשה לקולנוע וטלוויזיה ניסים קלדרון, בתנועה לאחור: על הסרט "מוות בבאר שבע", באתר תקריב - כתב עת לקולנוע דוקומנטרי, דצמבר 2016 ענת מידן, וידוי, הריגה, באתר ynet, 26 במאי 2016 ניב שטנדל, ‏מעשה בהרג, באתר ‏מאקו‏, 1 ביוני 2016 עידו ישעיהו‏, אכן תמונות קשות: "מוות בבאר שבע" לא שווה את המחנק בגרון, באתר וואלה, 2 ביוני 2016 "מוות בבאר שבע״, ביקורת, באתר סינמסקופ, 26 במאי 2016 דנה ויילר-פולק‏, "רצה הגנה - ונרצח": חברי מבקש המקלט שהוכה למוות מתקשים לעכל, באתר וואלה, 19 באוקטובר 2015 נירית אנדרמן, הסרט "מוות בבאר שבע" הוא הזוכה הגדול של פסטיבל דוקאביב, באתר הארץ, 26 במאי 2016
יחסי הודו–ניקרגואה

יחסי הודו–ניקרגואה הם היחסים הדיפלומטיים שבין הרפובליקה של הודו לבין רפובליקת ניקרגואה. בשנת 1989, יו"ר הלוק סבהה ביקר בניקרגואה במסגרת הפורום האיגוד הבין-פרלמנטרי, ביקור זה היה ביקורו הראשון של שר הודי בניקרגואה. שנתיים לאחר מכן, שר העבודה והרווחה ההודי, ראם וילאס פסואן, נכח בהשבעת הנשיאה הניקרגואית ויולטה צ'מורו. בשנת 2013, שר החוץ הניקרגואי, סמואל סנטוס לופס, ביקר בהודו על מנת להשתתף ב-SICA. סנטוס נהג לערוך שיחות עם שר החוץ ההודי סלמאן קורשיד, מה שהועיל לשיפור היחסים בין המדינות ולפיתוח הסחר והיחסים הכלכליים שביניהן. בנוסף, שיחות אלו אפשרו לאנשי עסקים הודים להשקיע בפרויקט תעלת בניקרגואה. בשנת 2016, שווי הסחורה שיוצאה מהודו לניקרגואה הגיעה לסך 90.7 מיליון דולר אמריקאי והיא כללה מכוניות, אופנועים, חלקי רכב, טרקטורים, גלגלי גומי, מכסי פלסטיק, תרופות, סוכרים, ערכות קפה ותה, מוצרים אפויים, שנאים, טלפונים, חוטים מבודדים, מעגלים חשמליים, צינורות ברזל, ענבים, פלפל ועוד. באותה השנה, שווי הסחורה שיוצאה מניקרגואה להודו הגיעה לסך 2.69 מיליון דולר אמריקאי והיא כללה עץ מנוסר, עץ קשה, בטריות חשמליות, נעלי עור, גרוטאות אלומיניום ועוד. בשנת 2015, שווי הסחורה שיוצאה מהודו לניקרגואה הגיעה לסך 123 מיליון דולר אמריקאי והיא כללה מכוניות, חלקי רכב, אופנועים, טרקטורים, גלגלי גומי, מוצרי פלסטיק, חלקים של מנועים חשמליים, שסתומים, משאבות נוזלים, מוצרים אפויים, סוכרים, צינורות ברזל, תיקים ועוד. באותה השנה, שווי הסחורה שיוצאה מניקרגואה להודו הגיעה לסך 5.39 מיליון דולר אמריקאי והיא כללה עץ קשה, עץ מנוסר, בטריות חשמליות, בגדים משומשים, נפט מזוקק ועוד. הודו אינה מיוצגת בניקרגואה, הן בדרג השגרירות והן בדרג הקונסולרי. השגרירות המייצגת את הודו נמצאת בפנמה. ניקרגואה אינה מיוצגת בהודו בדרג השגרירות, ניקרגואה מיוצגת בהודו על ידי קונסוליה במומבאי ועל ידי קונסליה כללית בניו דלהי, בירת המדינה. מדיה וקבצים בנושא יחסי הודו–ניקרגואה בוויקישיתוף Visit of Foreign Minister of Nicaragua, Mr. Samuel Santos Lopez to India (August 19-23, 2013), משרד החוץ של הודו (באנגלית) "Nicaragua wants India to join in mega canal project". The Hindu (בIndian English). 2013-08-24. ISSN 0971-751X. נבדק ב-2018-06-22. Products that India exports to Nicaragua (2016), The Observatory of Economic Complexity (באנגלית) (ארכיון) Products that India imports from Nicaragua (2016), The Observatory of Economic Complexity (באנגלית) (ארכיון) Products that India exports to Nicaragua (2015), The Observatory of Economic Complexity (באנגלית) (ארכיון) Products that India imports from Nicaragua (2015), The Observatory of Economic Complexity (באנגלית) (ארכיון) יחסי הודו-ניקרגואה, באתר משרד החוץ ההודי (באנגלית)